Jacob Bruun Larsen

Jacob Bruun Larsen (født 19. september 1998) er en dansk fodboldspiller, som spiller for engelske Burnley F.C., hvortil han er udlejet fra tyske Hoffenheim. Hertil kom han i januar 2020 efter at have spillet i Borussia Dortmund siden 2015. Han har i perioder været udlejet til andre klubber.
 
Han blev efterudtaget til det danske OL-landshold ved OL i Rio, har spillet en lang række kampe på U-landsholdene og fik debut på A-landsholdet 21. marts 2019.

Karriere

Dortmund 

Jacob Bruun Larsen spillede for Lyngby Boldklub, hvorfra han i januar 2015 som blot 16-årig blev hentet til den tyske storklub Borussia Dortmund. Her spillede han først på U/17-holdet, men har også spillet på U/19-holdet samt fået nogle få minutter i træningskampe med førsteholdet.

26. oktober 2016 debuterede Jacob Bruun på Dortmunds førstehold, da han var i startopstillingen i en pokalkamp mod Union Berlin. I marts 2017 underskrev han midt i en skadesperiode en aftale med klubben, så den løb frem til sommeren 2021. Han debuterede i bundesligaen, da han kom ind i 83. minut mod Hamburger SV 20. september 2017.

Stuttgart 
Han blev i foråret 2018 udlejet til VfB Stuttgart, hvor han fik fire kampe på klubbens førstehold. I sommeren 2018 var han tilbage i Dortmund, og han fik snart chancen på førsteholdet. Da Dortmund 26. september 2018 mødte 1. FC Nürnberg i Bundesligaen og vandt 7-0, scorede Bruun det første mål (og dermed sit første bundesligamål) og lagde op til et mere. Kort efter debuterede han i Champions League og scorede kampens første mål i 3-0 sejren over AS Monaco.

Hoffenheim 
I 2019-2020-sæsonen kneb det med spilletider hos Dortmund, og på transfervinduets sidste dag i januar 2020 skiftede han til TSG 1899 Hoffenheim.

Anderlecht 
Det blev dog heller ikke her til specielt meget spilletid for Bruun Larsen, så i januar 2021 blev han udlejet til RSC Anderlecht.

Opholdet i Anderlecht blev kort, idet han ikke overbeviste klubben om, at man skulle satse på ham. Derfor vendte han tilbage til Hoffenheim i sommeren 2021.

Burnley 
I sommeren 2023 blev han udlejet for den følgende sæson til den engelske Premier League-klub Burnley F.C.

Landshold 
Bruun Larsen har spillet på alle ungdomslandshold fra U/16 for Danmark, og han blev efter mange afbud indkaldt til OL i Rio 2016. Her debuterede han på holdet, da han blev skiftet ind i anden halvleg mod , og det samme gjorde han i kampen mod , hvor han lagde op til Robert Skovs sejrsmål.

Fra 2017 blev han fast mand på U/21-landsholdet og var med til at sikre deltagelsen i slutrunden om U/21-EM 2019, da han scorede det første mål i den sidste kvalifikationskamp mod  i sejren på 3-0 16. oktober 2018. Han var også med ved selve slutrunden, hvor han spillede alle Danmarks tre kampe og scorede første mål i sejren over  i 2-0-sejren.

Han spillede desuden syv af Danmarks ti kvalifikationskampe forud for slutrunden om U/21-EM 2021 og var med i selve slutrunden.

Jacob Bruun Larsen blev første gang udtaget til A-landsholdstruppen 18. marts 2019, og han fik debut i venskabskampen mod  21. marts samme år, hvor han var i startopstillingen. Han scorede sit første A-landsholdsmål i EM-kvalifikationskampen mod  12. november 2021.

Referencer

Eksterne henvisninger 
 

Fodboldlandsholdsspillere fra Danmark
Fodboldspillere fra Lyngby Boldklub
Fodboldspillere fra Borussia Dortmund
Fodboldspillere fra VfB Stuttgart
Fodboldspillere fra TSG 1899 Hoffenheim
Fodboldspillere fra RSC Anderlecht
Fodboldspillere fra Burnley F.C.
Deltagere for Danmark ved sommer-OL 2016